Samostalna izložba turskog umjetnika EKREMA YALCINDAGA
2023-07-29 21:00 - 2023-09-17 21:00 (Europe/Zagreb) | Umjetnička galerija Dubrovnik, Frana Supila 23, DUBROVNIK, Dubrovačko - neretvanska županija, 20000, Hrvatska
LOKACIJA: Umjetnička galerija Dubrovnik
Kustosica: Jelena Tamindžija Donnart
Vrijeme trajanja: 29.7.2023. – 17.9.2023.
Kolorističkim i formalno upečatljivim vizualnim jezikom koji je baziran na mukotrpnom iscrtavanju linija slikanih kistom veličine 0 nastaju motivi koji su postali dio Yalcindagova prepoznatljivog likovnog jezika. Floralni uzorak tako potječe iz njegovih frankfurtskih studentskih dana kada bi skicirao život biljaka u frankfurtskom botaničkom vrtu Palmengartenu te ga koristio kao predložak za proučavanje mogućnosti monokromnog slikarstva. Sklon komponiranju više slika u jedan rad, Yalcindag se oslanja na suvremene tendencije slikarstva, ali i na svoje nasljeđe aktivno proučavajući geometrijsku ornamentiku. Ponavljajući unaprijed zadan kolorit u svojim radovima naglašava važnost značenja koje pridaje svakoj boji, ali i njihovim nijansama koje propituje unutar zadanih kontura rada koje postaju platforma za mukotrpni dugačak proces bojanja. Bilo da se radi o hipnotizirajućim krugovima gdje boje igraju optičku igru s promatračem rada ili pak izrazito slikama geometrijskom ornamentizma velikih formata koje promatrača uvlače u svoj prostor, Yalcindag ne ostaje striktno u formi tradicionalnog slikarstva, već mu pristupa na konceptualan način koji dokida konvencionalne načine promatranja slike.
